નવસારીમાં 2.25 કરોડના માતબર ખર્ચે પાલિકાએ દુધિયા તળાવના કિનારે રૂ. 2.25 કરોડના માતબર ખર્ચે બનાવેલા લેકવ્યુ ફ્રંટમાં શૌચાલય જ નથી. નવસારી પાલિકાએ શહેરના દુધિયા તળાવના કિનારે લેકવ્યુ ફ્રંટ (દુધિયા તળાવ ઉદ્યાન)નો પ્રોજેકટ અમલી બનાવ્યો છે. આ પ્રોજેકટમાં સરકારની આગવી ઓળખની ગ્રાંટમાંથી અંદાજે રૂ. 2.25 કરોડનો માતબર ખર્ચ કરવામાં આવ્યો છે. આ ખર્ચમાંથી તળાવની પશ્ચિમ અને દક્ષિણ બાજુએ અનેક સુવિધાઓ ઉભી કરવામાં આવી છે. જેમાં અનેક મિની ગાર્ડનો, મિની થિયેટર, મિનિ જીમ, જોગીંગ પથ, સિટિંગ એરેજમેન્ટ, કુટિર વગેરે બનાવવામાં આવ્યા છે.